બિહારના ખગડિયા કસ્બામાં સામાન્ય પરિવારથી સંબંધ ધરાવનાર વાત્સલ્યએ ધો.12 સુધીનો પૂરો અભ્યાસ હિન્દી માધ્યમથી કર્યો. એક તો સાયન્સ અને તેના ઉપરથી હિન્દી માધ્યમ? જે હીનભાવનાની ખીણ હિન્દી અને અંગ્રેજી માધ્યમની વચ્ચે છે તે કોઈનાથી છૂપી નથી. સ્વાભાવિક છે કે હિન્દી માધ્યમથી ધો.12 કરનારા વાત્સલ્યને પણ તે ફરકમાંથી પસાર થવું પડ્યું. વાત્સલ્યએ હિન્દી માધ્યમમાં ધો.12ની બોર્ડ પરીક્ષા આપી અને 75 ટકા માર્ક્સ મેળવ્યા. આજના સમયમાં ધો.12માં 75 ટકા માર્ક્સ લાવવાવાળા વિદ્યાર્થીને કોઈ પણ રીતે સારો માનવામાં ન આવે. પણ કહેવાય છે કે જેની મંઝિલ મોટી હોય છે, જેને પહોંચવું કોઈ અલગ જ સ્થાને છે તેમના માટે આવી નાની વાતો મહત્વની નથી હોતી. વાત્સલ્યએ ધો.12ની સાથે જેઈઈની પરીક્ષા આપી, જેમાં સફળતા તો મળી પણ સારી ટકાવારી ન મળી. બસ આ જ સમય હતો જેણે વાત્સલ્યને એકદમ જ બદલીને રાખી દીધો. તેમણે આ સ્થિતિને એક પડકારની જેમ લીધી અને નક્કી કર્યું કે તેઓ સારી ટકાવારીની સાથે આઈઆઈટીમાં પહોંચશે અને આગળનો રસ્તો નક્કી કરશે. વાત્સલ્યએ પોતાના માટે એક મંઝિલ બનાવી, જ્યાં સુધી પહોંચવા માટે ઉપાયો બનાવ્યા અને લાગી ગયા ઈમાનદાર પ્રયત્નની સાથે.